Ջերալդին Բրուքս

Ջերալդին Բրուքս (անգլ.՝ Geraldine Brooks, սեպտեմբերի 14, 1955(1955-09-14), Սիդնեյ, Ավստրալիա), ժամանակակից ամերիկացի գրող, Պուլիտցերյան մրցանակի դափնեկիր


== Կենսագրություն ==
Ծնվել է ավստրալիական Սիդնեյ քաղաքում, որի համալսարանում էլ բարձրագույն կրթություն է ստացել, այնուհետև աշխատել որպես «The Sydney Morning Herald» թերթի թղթակից։ «Greg Shackleton Memorial Scholarship» կրթաթոշակ շահելով՝ տեղափոխվել է Ամերիկայի Միացյալ Նահանգներ, սովորել Կոլումբիայի համալսարանում, որն ավարտել է 1983 թվականին։ Ամուսնացել է իր համակուրսեցի Թոնի Հորվիցի հետ, հուդայականություն ընդունել (մինչ այդ կաթոլիկություն է դավանել)։ 2002 թվականից ԱՄՆ քաղաքացիություն է ընդունել։
Բրուքսը «The Wall Street Journal»-ի ու այլ պարբերականների համար ռեպորտաժներ, հոդվածներ է գրել Պարսից ծոցի պատերազմի, Սոմալիում, Մերձավոր Արևելքում, Բալկաններում տեղի ունեցած ռազմական բախումների մասին։ Ժուռնալիստական աշխատանքի հետ մեկտեղ՝ զբաղվել է գրական գործունեությամբ, վեպեր, վիպակներ, պատմվածքներ է գրել ու հրատարակել; 
2006 թվականին նրա «Մարչ» («March») վեպը Պուլիտցերյան մրցանակի է արժանացել «Գեղարվեստական արձակ» անվանակարգում (ի դեպ, ամուսինը՝ Թոնի Հորվիցը նույնպես Պուլիտցերյան մրցանակի դափնեկիր է, բայց՝ ժուռնալիստիկայի ասպարեզում)։ Կին անվանի գրողի ու ժուռնալիստի հիշարժան ստեղծագործություններից է նաև 2015 թվականին լույս ընծայած «Գաղտնի լար» (The Secret Chord) պատմավեպը երկրորդ երկաթե դարի ժամանակաշրջանի և աստվածաշնչյան Դավիթ թագավորի մասին։


== Մատենագրություն ==
Ցանկության ինը կողմերը. մուսուլման կանանց գաղտնի աշխարհը / Nine Parts of Desire: The Hidden World of Islamic Women (1994). ISBN 0-385-47576-4.
Foreign Correspondence: A Pen Pal’s Journey from Down Under to All Over (1997). ISBN 0-385-48269-8.
Հրաշքների տարի / Year of Wonders (2001). ISBN 0-670-91021-X.
Մարչ / March (2005). ISBN 0-670-03335-9.
Գրքի մարդիկ / People of the Book (2008). ISBN 0-00-717743-7.
Caleb’s Crossing (2011). ISBN 0-670-02104-0.
Boyer Lectures 2011: The Idea of Home (or «At Home in the World»). (2011). ISBN 978-0-7333-3025-4.


== Պարգևներ ==
2006: Պուլիտցերյան մրցանակ «Մարչ» վեպի համար
2008: Ավստրալիայի հրատարակիչների ընկերակցության «Տարվա գիրք» մրցանակ և Ավստրալիայի գրական մրցանակ «Գեղարվեստական արձակ» անվանակարգում՝ «Գրքի մարդիկ» գրքի համար
2009: Peggy V. Helmerich Distinguished Author Award
2010: Խաղաղության դեյտոնյան գրական մրցանակ՝ ստեղծագործական ողջ գործունեության ընթացքում ձեռք բերած նվաճումների համար
2016: Ավստրալիայի շքանշանի սպայի կոչում


== Գրականություն Ջերալդին Բրուքսի մասին ==
Cunningham, Sophie (June 2011)։ «Caleb goes to Harvard»։ Australian Book Review (332): 55–56  Review of Caleb's crossing.
Steggall, Stephany (March 2012)։ «Geraldine Brooks»։ Celebration. Australian Authors Past & Present։ Australian Author 44 (1): 22–25 


== Ծանոթագրություններ ==


== Արտաքին հղումներ ==
Ջերալդին Բրուքսի պաշտոնական կայքէջը
Geraldine Brooks interviewed by Ramona Koval on ABC Radio National's The Book Show, regarding her novel, People of the Book
"A Muslim Response to 'Nine Parts of Desire'", Resources for and about Muslim Women, Jannah.org
Geraldine Brooks' Civil War March, NPR
2008 Interview: Geraldine Brooks, Littoral, blog -Key West Literary Seminar
Ջերալդին Բրուքս Internet Movie Database կայքում
Brooks Appearances on C-SPAN